Чайльд Гарольд (Гейнэ/Сіманоўскі)
Непакорны човен чорны
Рассякае мора гладзь,
Нерухомыя, нямыя
Вартавыя ў ім сядзяць.

Пабялелы, анямелы
У труне ляжыць паэт.
Твар адкрыты, праз блакіты
Зрокам мерае сусвет.

А ў прадонні хтосьці стогне
Несуцешнаю ўдавой.
На жалобны плач падобны
Ўсхліпы хваляў за кармой.

Вершы Генрыха Гейнэ
Пераклады Іосіфа Сіманоўскага
Пераклады з нямецкай мовы
Творы 1844 года

de:Childe Harold (Heine)